Miguela Xuereb .td_uid_2_608a61b4c1b54_rand.td-a-rec-img{text-align:left}.td_uid_2_608a61b4c1b54_rand.td-a-rec-img img{margin:0 auto 0 0} Żewġt itfal minn erbgħa li kienu involuti f'inċident tat-traffiku fl-Imġarr ġew iċċertifikati li weġġgħu gravi. Il-pulizija spjegat li għall-ħabta tat-8am, ġew infurmati li seħħ inċident tat-traffiku fi Triq San Pawl. Mill-investigazzjonijiet li saru rriżulta li kien hemm ħabta bejn żewġ karozzi. Karozza minnhom kienet misjuqa minn mara ta' 70 sena mill-Imġarr u l-karozza l-oħra kienet misjuqa minn mara ta' 35 sena li toqgħod l-Imġarr ukoll. Mal-mara ta' 35 sena kien hemm erbat itfal li l-etajiet tagħhom huma ta' erbgħa, sebgħa, tmienja u 11-il sena. It-tfal ta' seba' u tmien snin ġew iċċertifikati li weġġgħu gravi. Il-mara ta' 70 sena ttieħdet ġewwa ċ-Ċentru tas-Saħħa tal-Mosta fejn ġiet iċċertifikata bi ġrieħi ħfief. L-investigazzjonijiet tal-Pulizija għadhom għaddejjin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_608a61b4c1e03_rand.td-a-rec-img{text-align:left}.td_uid_3_608a61b4c1e03_rand.td-a-rec-img img{margin:0 auto 0 0}